stanford-oval/wikipedia huggingface dataset:
Bjørn Schouw Nielsen

Bjørn Schouw Nielsen (1914–1974) oli vuonna 1951 tehdyistä Hypnoosimurhista Tanskan korkeimman oikeuden päätöksellä tuomittu rikollinen. Hypnoosimurhat olivat tapahtumasarja, jossa Palle Hardrup, Schouw Nielsenin entinen sellitoveri, teki aseellisen ryöstön kööpenhaminalaiseen pankkiin.
Hardrup ampui kaksi pankin työntekijää ryöstön yhteydessä. Tanskan korkein oikeus katsoi, että Nielsen oli hypnotisoinut Hardrupin tekemään rikokset, ja Nielsen tuomittiin elinkautiseen vankeusrangaistukseen. Hardrupia epäiltiin myös toisesta pankkiryöstöstä, joka tapahtui vuonna 1950. Sen ryöstösaalista ei kuitenkaan löydetty ikinä. Hypnoosimurhien tutkintaa johti rikostutkija Roland Olsen.
Bjørn Schouw Nielsen istui vankilassa useita kertoja, ensimmäisen kerran 16-vuotiaana. Toisen maailmansodan aikana Nielsen salakuljetti juutalaisia Tanskasta Ruotsiin, mutta ammuttuaan saksalaisen sotilaan hän petti juutalaiset sovittaakseen tekonsa saksalaisten kanssa. Nielsen kuului Tanskan natsimiehityksen aikana myös natsien vapaaehtoisjoukkoon, Frikorps Danmarkiin. Myöhemmin hän kuitenkin petti myös saksalaiset.
Sodan jälkeen Bjørn Schouw Nielsen istui Horsensin vankilassa pitkää tuomiota maanpetturuudesta. Hänen sellitoverinsa Horsensissa oli Palle Hardrup, joka jakoi hänen kiinnostuksensa joogaan, itämaiseen filosofiaan sekä hypnoosiin. Hypnoosimurhien oikeudenkäynnissä Palle Hardrup kertoi, että Nielsen oli hypnotisoinut hänet tekemään rikokset.
Nielsen vapautui vankilasta vuonna 1967. Vapautumisensa jälkeen hän harjoitti hypnoosia praktiikassaan ja kirjoitti kirjan hypnoosista, vaikka Hypnoosimurhien tutkinassa kielsi tuntevansa aihetta. Bjørn Schouw Nielsen teki itsemurhan syankaliumilla vuonna 1974.
Hypnoosimurhista on tekeillä Arto Halosen ohjaama elokuva The Guardian Angel, joka ilmestyy vuonna 2018. Bjørn Schouw Nielseniä esittää yhdysvaltalainen näyttelijä Josh Lucas. Rikostutkija Roland Olseniin pohjautuvaa hahmoa, Anders Olsenia näyttelee Pilou Asbæk ja Palle Hardrupia näyttelee Cyron Melville. Näyttelijäkaartiin kuuluu myös Rade Serbedzija sekä suomalaiset Sara Soulié, Pamela Tola ja Mikko Nousiainen.
Dorothy Brookshaw

| Mitalit | Mitalit | Mitalit |  |
| --- | --- | --- | --- |
|  Kanadan pronssiviestijoukkue (vas.) Berliinin olympialaisissa vuonna 1936. |  Kanadan pronssiviestijoukkue (vas.) Berliinin olympialaisissa vuonna 1936. |  Kanadan pronssiviestijoukkue (vas.) Berliinin olympialaisissa vuonna 1936. |  |
Maa:   Kanada
Naisten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Berliini 1936 | 4 × 100 m |  |
Dorothy Elizabeth ”Dot” Brookshaw (20. joulukuuta 1912 – 3. syyskuuta 1962) oli kanadalainen yleisurheilija. Hän saavutti pronssimitalin 4 × 100 metrin viestijuoksussa vuoden 1936 kesäolympialaisissa Berliinissä yhdessä Mildred Dolsonin, Hilda Cameronin ja Aileen Meagherin kanssa.
Aiheesta muualla

Dorothy Brookshaw (Arkistoitu – Internet Archive) Sports-reference.com-sivustolla. (englanniksi)
| --- | --- |
Auktoriteettitunnisteet: Henkilöt :  Tilastopaja 🔒
Hypnoosimurha

Hypnoosimurha on Tanskassa 29. maaliskuuta 1951 sattunut epäonnistuneeseen pankkiryöstöön liittyvä kaksoismurhatapaus. Hypnoosimurhasta annettiin tuomiot kahdelle ihmiselle, Palle Hardrupille ja Bjørn Schouw Nielsenille.
Ryöstöyrityksen teki 28-vuotias Palle Hardrup. Ryöstöä tehdessään hän ampui ensin kassanhoitajan ja pian sen jälkeen konttorinjohtajan, ja pakeni sen jälkeen polkupyörällä läheiselle kadulle. Hän piiloutui lähistölle ja jäi pian kiinni. Useat silminnäkijät lähtivät pakenevan Hardrupin perään, ja poliisi neuvottiin rappukäytävään, johon tämä oli yrittänyt piiloutua. Palle Hardrup antautui poliisille nopeasti tekemättä vastarintaa.
Tuomittujen menneisyys

Palle Hardrup toimi Tanskan natsimiehityksen aikana ns. Hipo-miehenä. Hipo eli Hilfspolitzei oli saksalaisten miehittäjien alaisuudessa toiminut vapaaehtoisten tanskalaisten joukko. Bjørn Schouw Nielsen vaihtoi puolta kesken sodan ja kuului toiseen natsien vapaaehtoisjoukkoon, Frikorps Danmarkiin sekä vastarintaliikkeeseen.
Elokuva

Tapahtumasarjaan perusuva elokuva, The Guardian Angel – Suojelusenkeli, sai ensi-iltansa vuonna 2018. Elokuva oli kansainvälinen yhteistuotanto, ja sitä kuvattiin Tanskassa ja Kroatiassa. Sen pääosissa ovat Pilou Asbæk, Josh Lucas, Rade Šerbedžija ja Sara Soulié. The Guardian Angelin ohjannut Arto Halonen tapasi Palle Hardrupin jo vuonna 1997 ja on yksi harvoista häntä haastattelemaan päässeistä ihmisistä. Halonen on käsikirjoittanut ja ohjannut elokuvan, ja toimii sen päätuottajana. Kevin Frazier ja Arto Halonen ovat myös kirjoittaneet samoihin tapahtumiin perustuvan WSOY:n julkaiseman englanninkielisen romaanin The Guardian Angel (2018).
Käännös suomeksi
Dred Scott vastaan Sandford

Dred Scott vastaan Sandford (engl. Dred Scott v. Sandford tai Dred Scott Decision) oli Yhdysvaltain korkeimman oikeuden päätös vuodelta 1857. Päätöksen mukaan Afrikasta Yhdysvaltoihin tuoduilla mustilla tai heidän jälkeläisillään ei ollut perustuslaillisia oikeuksia tai Yhdysvaltain kansalaisuutta. Samalla oikeus tuomitsi Missourin kompromissin, jossa liittovaltio kielsi uusien orjaosavaltioiden hyväksymisen 36°30' leveyspiirin pohjoispuolella, perustuslain vastaiseksi. Tämä oli vasta toinen kerta Yhdysvaltain historiassa, kun korkein oikeus julisti Yhdysvaltain kongressin hyväksymän lain laittomaksi (ensimmäinen oli Marbury vastaan Madison). Korkein oikeus päätti tapauksesta 6. maaliskuuta 1857 äänin 7–2. Päätös kiihdytti maassa vellonutta kahtiajakoisuutta orjuuden suhteen ja vaikutti osaltaan Yhdysvaltain sisällissodan syttymiseen. Päätöstä pidetään korkeimman oikeuden huonoimpana päätöksenä ja yhtenä tärkeimmistä Yhdysvaltain perustuslakiin liittyvistä tapauksista.
Dred Scott vastaan Sandford -päätöstä käytettiin ennakkotapauksena 1860-luvun loppupuolelle asti, jolloin perustuslain 13. ja 14. lisäys hyväksyttiin. 13. lisäyksessä kiellettiin orjuus kaikkialla Yhdysvalloissa, ja 14. lisäyksessä myös kaikille tummaihoisille taattiin Yhdysvaltain kansalaisuus ja tämän seurauksena myös kaikille kansalaisille kuuluvat perustuslailliset oikeudet.
Tausta

Dred Scott oli Virginian osavaltiossa syntynyt orja, jonka armeijalääkäri John Emerson osti Saint Louisin kaupungissa Missourissa. He muuttivat armeijan mukana ja asuivat muun muassa Wisconsinin territoriossa, jossa orjuus oli laitonta. Siellä Scott meni naimisiin Harriet Robinsonin kanssa, ja tämän omistajuus siirtyi Emersonille. Emersonin kuoltua vuonna 1843 Scottien omistus siirtyi hänen leskelleen, Irene Emersonille, joka asui heidän kanssaan jälleen Missourissa.
Alempien oikeusasteiden käsittelyt

6. heinäkuuta 1846 Dred ja Harriet Scott nostivat syytteen vapaudestaan Irene Emersonia vastaan. Osavaltion aikaisemmissa oikeustapauksissa oli päätetty, että jos orja oli asunut välillä vapaassa osavaltiossa ja palasi sitten Missouriin, hänellä oli oikeus vapauteen. Periaatteena oli, ”kerran vapaa, aina vapaa”. Ensimmäinen oikeudenkäynti kuitenkin raukesi (engl. mistrial). Kun uutta oikeudenkäyntiä odotettiin, Irene Emerson meni uusiin naimisiin ja muutti muualle, ja hänen veljensä John Sanford jäi hoitamaan asioita Missouriin. Dred Scottin palkat jäädytettiin odottamaan päätöstä siitä, onko hän vapaa vai orja. Vuonna 1850 pidetty uusi oikeudenkäynti vapautti Scottin orjuudesta, mutta siskonsa puolesta toiminut Sanford vei tapauksen Missourin korkeimpaan oikeuteen. Korkein oikeus kumosi alemman oikeuden päätöksen sekä useita aikaisempia päätöksiä ja korvasi ”kerran vapaa, aina vapaa” -periaatteen orjuutta kannattavalla retoriikalla.
Scottin lakimiehet nostivat haasteen Sanfordia vastaan liittovaltion oikeudessa. Sanfordin nimi kirjoitettiin väärin muodossa "Sandford" oikeusasiakirjoissa. Sanfordin lakimiehet taas nostivat esille kysymyksen siitä, voiko tummaihoinen henkilö olla Yhdysvaltain kansalainen. He myös argumentoivat, että orjat olivat perustuslain suojelemaa yksityisomaisuutta, eikä kongressilla siten ollut ollut oikeutta kieltää orjuutta territorioissa. Näin ollen Missourin kompromissi ei olisi lainvoimainen, eikä Scott olisi koskaan edes ollut vapaa.
Korkeimman oikeuden päätös

Tapaus eteni korkeimpaan oikeuteen, joka aikoi aluksi päättää tapauksen suoraan osavaltion korkeimman oikeuden hyväksi, jolloin sen ei olisi tarvinnut ottaa sen enempää kantaa kiistanalaiseen orjuuskysymykseen. Se kuitenkin muutti mielensä ja 6. maaliskuuta 1857 se totesi äänin 7–2  Scottin olevan yhä orja. Oikeus perusteli kantaansa usealla tavalla. Yksi perusteista oli se, että tummaihoiset olivat osavaltioiden kansalaisia, mutta eivät Yhdysvaltojen, joten Scott ei edes voinut nostaa syytettä liitovaltion tasolla. Oikeus myös julisti, että kongressilla ei ollut perustuslaillista oikeutta kieltää orjuutta, ja lisäksi jos orja muutti vapaaehtoisesti toiseen osavaltioon, tuon osavaltion lait päättivät hänen orjuudestaan.
Päätös syvensi maassa olevaa jakoa orjuuden vastustajien ja kannattajien välillä, ja tuomioistuimen arvovalta kärsi kiistanalaisen päätöksen vuoksi. Orjuuden vastustajat hyökkäsivät oikeuden päätöstä vastaan: heidän pelkonaan oli, että seuraavaksi orjuus laillistettaisiin koko maassa. Asiantuntijoiden joukossa päätöstä pidetään tuomioistuimen historian huonoimpana. Päätös kumottin sisällissodan jälkeen 1860-luvun loppupuolella, kun perustuslain 13. lisäys lopetti orjuuden ja 14. lisäys määräsi, että jokainen Yhdysvalloissa syntynyt henkilö on Yhdysvaltain kansalainen.
Dred Scott kuoli tuberkuloosiin vuonna 1858, eli jo ennen sisällissotaa.
Tuomarien äänet päätöksen suhteen > Puolesta

Roger B. Taney (puheenjohtaja)
James M. Wayne
John Catron
Peter V. Daniel
Samuel Nelson
Robert C. Grier
John A. Campbell
Tuomarien äänet päätöksen suhteen > Vastaan

John McLean
Benjamin R. Curtis
Dred Scott (maalaus vuodelta 1888)
Tornionlaakso

Tornionlaakso Pohjoispohjassa ja Lapissa.
Tornionlaakso (joskus myös Tornionjokilaakso) on maantieteellinen alue Pohjois-Suomessa ja Pohjois-Ruotsissa. Nimityksellä tarkoitetaan Tornion- ja Muonionjoen varressa Suomen ja Ruotsin rajalla molemmin puolin jokia sijaitsevia kuntia. Alue muodostaa yhtenäisen murrealueen, ja on historiallisesti kuulunut samaan Ruotsin Länsipohjan maakuntaan vuoteen 1809 asti, jolloin alue jaettiin Ruotsin ja Keisarillisen Venäjän kesken vetämällä näiden valtakuntien raja aluetta halkoviin Tornion- ja Muonionjokiin. Suomen itsenäistyttyä joki on muodostanut Suomen ja Ruotsin välisen valtakunnanrajan.
Torniolaakso on myös yksi Suomen seutukunnista, joka käsittää vain Pellon ja Ylitornion kunnat.
Tornionlaaksosta tai Tornionjokilaaksosta puhutaan usein omana maakuntanaan,lähde? vaikka alue kuuluukin Suomen puolella Lapin maakuntaan. Tällä halutaan korostaa rajan ylittävän kulttuuriin yhtenäisyyttä, missä suurin tekijä on yhteinen kieli; suomi ja meänkieli. Kulttuurillista yhtenäisyyttä selittää se, että vuoteen 1809 eli Haminan rauhaan asti alueen läpi ei kulkenut valtakunnanrajaa. Nykyisen rajan eri puolet kuuluivat samaan maakuntaan, kun taas muu osa nykyistä Suomen Lapin maakuntaa kuuluivat Pohjanmaan ja Lapin maakuntiin. Tornionlaaksossa onkin pitkään mielletty rajantakainen seutu läheisemmäksi kuin muu maakunta - Suomessa Suomen Lappi ja Ruotsissa muu osa Norrbottenia. Jokivarresta löytyy nykyäänkin samannimisiä kyliä eri puolilla rajaa, kuten Suomen Juoksenki sekä Ruotsin Juoksengi tai Suomen Jarhoinen ja Ruotsin Jarhois. Myös sukulaisuussuhteet ylittävät valtakunnanrajan ja nykyäänkin rajan ylittävät avioliitot (poikkinainti) ovat melko tavallisia. 1900-luvulla suomenkielinen rajaseutu koettiin Ruotsissa pitkään eräällä tapaa ongelmalliseksi alueeksi. Ruotsin Tornionlaaksoa pyrittiin ruotsalaistamaan etenkin vuosisadan jälkipuoliskolla, minkä vuoksi alue ei ole enää täysin yksikielisesti suomen- tai meänkielinen, vaan etenkin nuoremmat sukupolvet ovat jo osin etusijalla ruotsinkielisiä.
Historiallisesti Tornionlaakso on osa Peräpohjolaa. Tornio on alueen kaupallinen ja historiallinen keskus, jonka menetettyään Ruotsi perusti omalle puolelle rajaa Haaparannan kaupungin, jotka yhdessä muodostavat kaksoiskaupungin. Väestö vähenee pohjoista kohti ja Ruotsin puoleinen osa on Suomea harvemmin asutettu. Muita merkittäviä keskuksia ovat Kiiruna, Ylitornio ja Matarenki sekä Pello, jotka tosin kaikki ovat kärsineet voimakkaasta väestön vähenemisestä. Huomattava on myös Ylläksen matkailukeskus Äkäslompolon ja Ylläsjärven kylissä Kolarin kunnassa.
Tornionlaakson tärkeimmät elinkeinot ovat maa- ja metsätalous, kaivosteollisuus (Kiiruna sekä vireillä olevat hankkeet Pajalassa ja Kolarissa) sekä matkailu etenkin Kolarin ja Muonion kunnissa. Koko alue kuuluu poronhoitoalueeseen.
Alueen edunvalvojana toimii Tornionlaakson Neuvosto.
Alueen kunnat

Tornionlaakson kunnat on seuraavassa lueteltu maittain etelästä pohjoiseen.
Suomessa:
Tornio
Ylitornio
Pello
Kolari
Muonio
Enontekiö
Ruotsissa:
Haaparanta (ruots. Haparanda)
Ylitornio (ruots. Övertorneå)
Pajala
Kiiruna (ruots. Kiruna)
Tornionlaaksoa kutsutaan nykyisin joskus myös Meänmaaksi. Siihen katsotaan kuuluvan muuten samat kunnat, paitsi Ruotsista lisäksi Jällivaara ja Suomen puolelta Enontekiötä ei enää lasketa mukaan.lähde? Heinäkuun 15. on Meänmaan lipun ja kansan päivä.
Aiheesta muualla

Wikimedia Commonsissa on kuvia tai muita tiedostoja aiheesta .
Svenska Fiolminsitutet - Filmarkivet: Tornebygd (1943)
Tornionlaakson Neuvoston sivu
Visit Original Lapland - Tornionlaakson matkailun alueorganisaatio
Koronaviruspandemian 2019– tapahtumahistoria
Artikkelissa käytetyt termit ja lyhenteet

AZ, Astra Zeneca, ruotsalais-brittiläinen terveys- ja rokoteyhtiö
EMA, Euroopan lääkevirasto
CDC, Yhdysvaltain tautivirasto
Ilmaantuvuusluku, Tautitapausten ilmaantuvuus sataa tuhatta asukasta kohden valitulla ajanjaksolla.
Alfa (ns. Brittivariantti, B.1.1.7), Beta (ns. Etelä-Afrikan variantti, B.1.351), Delta (ns. Brasilian variantti, P.1), Gamma (ns. Intian variantti, B.1.617.2), Lambda (ns. Perun variantti, C.37), Omikron (B.1.1.529) -variantit
Perustaso, leviämisvaihe ja kiihtymisvaihe. THL:n käyttämät luokitukset epidemian tilasta.
Rokotekattavuus, täyden koronarokotesarjan (yksi tai kaksi rokoteannosta riippuen rokotteesta) saaneiden osuus väestöstä
STM, Sosiaali- ja terveysministeriö
THL, Terveyden ja hyvinvoinnin laitos
WHO, Maailman terveysjärjestö
FDA, Yhdysvaltain elintarvike- ja lääkevirasto
Joulukuu 2019

1. joulukuuta Kiinan Wuhanin terveysviranomaiset tekivät ensimmäisen havainnon uudesta virustyypistä. Virus saattoi levitä Wuhanissa jo lokakuussa. Kiinan viranomaiset kertoivat alun perin ensimmäisen tartunnan ilmenneen viikkoa myöhemmin. Potilaalla ei ollut myöskään kytköstä Huananin ruokatoriin. Kiinan sosiaalisessa mediassa liikkui jo joulukuun puolivälistä lähtien huhuja mystisestä viruksesta, erityisesti lääketieteen ammattilaisten keskuudessa.
27. joulukuuta toistaiseksi muualta vahvistamattoman väitteen mukaan Ranskassa on jo tällä päivämäärällä todettu koronapneumoniaa muistuttava oireisto, joka olisi jälkeenpäin vahvistunut koronaviruksen aiheuttamaksi. Tästä ilmoitettiin 5. toukokuuta 2020.
30. joulukuuta Kiinalainen silmälääkäri Li Wenliang varoitti sosiaalisessa mediassa kollegoitaan mahdollisesta vakavaa äkillistä hengitystieoireyhtymää (sars) muistuttavasta sairaudesta.
31. joulukuuta Kiinan kansantasavallan viranomaiset ilmoittivat Maailman terveysjärjestö WHO:n Kiinan toimistolle, että joulukuussa 2019 Hubein maakunnan Wuhanin kaupungissa oli ilmennyt useita vakavia keuhkokuumetapauksia, joiden syytä ei ollut aiemmin tunnistettu. Wuhanin asukkaille sairastumisten kerrottiin johtuvan virusperäisestä keuhkokuumeesta, joka ei tartu ihmisten välillä.
Huhtikuu 2020

1. huhtikuuta Yhdysvalloissa tautitapausten määrä ylittää 200 000 rajan. Nousua on n. 19 000 edellispäivästä.
2. huhtikuuta Malawi raportoi ensimmäiset tapaukset. Koronatartuntojen määrä maailmassa ylittää miljoonan rajan. Kuolemantapauksia on yli 50 000.
3. huhtikuuta Espanjan tautitapausten määrä ylittää kymmenen tuhannen rajan. Latviassa raportoidaan ensimmäinen kuolintapaus.
4. huhtikuuta Länsi-Saharassa raportoidaan ensimmäiset tapaukset. Portugalissa tapausten määrä ylittää 10 000 rajan.
6. huhtikuuta Ison-Britannian pääministerin Boris Johnsonin uutisoidaan saaneen hoitoa koronaviruksen vuoksi.  São Tomé ja Príncipe raportoi ensimmäisistä tapauksista.
7. huhtikuuta Ison-Britannian pääministeri Boris Johnson siirretään teho-osastolle oireiden pahennuttua. Abhasia ja Artsakh raportoivat ensimmäisistä tapauksista. Kiina ilmoittaa nolla uutta tapausta ensimmäistä kertaa.
8. huhtikuuta Yhdysvaltojen todettujen tapausten määrä ylittää 400 000 rajan. Somalia raportoi ensimmäisen kuolemantapauksen.
9. huhtikuuta Todettujen tautitapausten määrä ylittää 1,5 miljoonan rajan maailmanlaajuisesti Johns Hopkinsin yliopiston mukaan.
11. huhtikuuta Karibian Saba vahvistaa ensimmäisen tartunnan.
12. huhtikuuta Somalia raportoi toisesta koronakuolemasta; Henkilö on Hirshabellen autonomisen alueen oikeusministeri Khalif Mumin Thohow.
15. huhtikuuta Suomessa hallitus antaa asetuksen Uudenmaan liikkumisrajoitusten päättämisestä. Päätös astuu voimaan heti (noin klo 13). Purkutoimenpiteet aloitetaan välittömästi. Johns Hopkinsin yliopisto kertoi tautitapausten määrän ylittävän maailmanlaajuisesti kahden miljoonan rajan.
16. huhtikuuta Bonaire raportoi ensimmäiset tapaukset. Georgia kieltää yksityisautoilun kymmeneksi päiväksi.
17. huhtikuuta WHO raportoi Euroopan tapausten ylittävän miljoonan rajan.
20. huhtikuuta Ecuadorin tapausten määrä ylittää 10 000 rajan.
22. huhtikuuta Johns Hopkinsin yliopisto raportoi tautitapausten määrän ylittävän 2,5 miljoonan rajan maailmanlaajuisesti.
23. huhtikuuta Espanjassa tautitapausten määrä ylittää 200 000 rajan. Italiassa lähes tapauksia on lähes 190 000.
24. huhtikuuta Yhdysvaltojen kuolemantapaukset ylittävät 50 tuhannen rajan.
25. huhtikuuta Johns Hopkinsin yliopisto raportoi kuolintapausten määrän ylittävän 200 000 rajan maailmanlaajuisesti.
29. huhtikuuta Maailman terveysjärjestö WHO:n 100. päiväkohtainen raportti julkaistaan. Raportissa kerrotaan mm. tapausten määrän ylittäneen kolmen miljoonan rajan.
30. huhtikuuta Komorit ja Tadžikistan raportoivat ensimmäisestä tapauksistaan. Jemen raportoi ensimmäisistä kuolemantapauksistaan. Johns Hopkinsin yliopisto raportoi että parantuneiden määrä ylittää miljoonan rajan maailmanlaajuisesti.
Toukokuu 2020

1. toukokuuta Saksan tautitapausten määrä ylittää 160 000 kpl.
2. toukokuuta Tartuntoja 3,35 miljoonaa, ja 1,05 miljoonaa parantunutta.
5. toukokuuta Johns Hopkinsin yliopisto raportoi tautitapausten määrän ylittävän 3,5 miljoonan ja kuolintapausten 251 000 rajan maailmanlaajuisesti. 1,2 miljoonaa on parantunut taudista.
6. toukokuuta Kansainvälinen sairaanhoitajaliitto (ICN) raportoi 90 000 hoitajan sairastuneen, ja 260 kuolleen koronaan. Neljän miljoonan tapauksen raja rikkoontuu. Kuolleita n. 279 000 kpl.
8. toukokuuta Italian uhriluku ylittää 30 000 rajan. 243 uutta kuolintapausta.
13. toukokuuta Lesotho raportoi ensimmäisestä tapauksestaan.
14.-20. toukokuuta Tapausten ja kuolemien määrä jatkaa kasvuaan. 20. toukokuuta maailmassa on 5,5 miljoonaa vahvistettua tartuntaa.
21. toukokuuta YK pääsihteeri António Guterres julkistaa Verified-hankkeen disinformaation ja valeuutisten ehkäisemiseksi.
26. toukokuuta Yhdysvalloissa George Floydin kuolema saa aikaan laajoja mielenosoituksia. Terveysviranomaiset huolestuvat massakokoontumisista.
27. toukokuuta Yhdysvalloissa kuolemien määrä ylittää sadan tuhannen rajan.
28.-31. toukokuuta Maailmassa on 6,6 miljoonaa tautitapausta 31. toukokuuta.
Kesäkuu 2020

10. kesäkuuta Yhdysvalloissa tapausten määrä ylittää kahden miljoonan rajan.
17. kesäkuuta Kanadassa tapausten määrä ylittää sadan tuhannen rajan. Maailmanlaajuisesti tapauksia on 7,5 miljoonaa.
19. kesäkuuta Brasilian tapausten määrä ylittää miljoonan rajan.
27. kesäkuuta Tapausten määrä ylittää 10 miljoonan maailmanlaajuisesti.
Heinäkuu 2020

1.-6. heinäkuuta Suomessa tapausten määrä on matalimmillaan sitten pandemian alun; uusia tapauksia on alle kymmenen useana päivänä. Taso pysyy alhaisena koko heinäkuun ajan.
7. heinäkuuta Yhdysvalloissa tapausten määrä ylittää kolmen miljoonan rajan.
8. heinäkuuta Venäjän tapausten määrä ylittää 700 000. Omanissa rikkoutuu 50 000 tapauksen raja.
9. heinäkuuta Bolivian presidentti Jeanine Áñezilla todetaan koronatartunta.
16. heinäkuuta Yhdysvalloissa 3,5 miljoonaa tapausta, ja yli 137 000 kuolemaa Johns Hopkinsin yliopiston mukaan. Maltalla ei tartuntoja viikkoon.
17. heinäkuuta Intiassa miljoonan, ja Brasiliassa kahden miljoonan tapauksen raja rikki.
24. heinäkuuta Yhdysvalloissa tapausten määrä ylittää neljän miljoonan rajan.
25. heinäkuuta Saharan demokraattinen arabitasavalta ilmoittaa ensimmäiset tapauksensa.
Elokuu 2020

1. elokuuta Suomessa tartuntoja yhä erittäin pieni määrä. Meksikon kuolleisuusluku nousee maailman kolmanneksi suurimmaksi (46 700 kuollutta ja 424 600 tartuntaa).
2.-9. elokuuta Suomessa tartuntojen määrä alkaa nousta tasaisesti, mutta yhä hitaasti.
10. elokuuta Brasiliassa kolmen miljoonan tapauksen raja rikki.
11. elokuuta Maailman koronatartuntojen määrä ylittää 20 miljoonan rajan. 12 milj. on selvinnyt, ja 735 000 kuollut.
23. elokuuta Intiassa kolmen miljoonan tapauksen raja rikki.
30. elokuuta 25 miljoonan tapauksen raja rikkoutuu maailmanlaajuisesti. 850 000 ihmistä on kuollut koronaan.
31. elokuuta Koronavilkku-sovellus julkaistaan Googlen ja Applen sovelluskaupoissa. Sovellusta ladataan yhteensä puoli miljoonaa kertaa ensimmäisen päivän aikana.
Lokakuu 2020

2. lokakuuta Yhdysvaltain presidentti Donald Trump kertoi positiivisesta koronatestistä ja ilmoitti jäävänsä karanteeniin, kun Yhdysvaltain presidentinvaaleihin oli aikaa noin kuukausi.
Joulukuu 2020

Päätapahtumat:
Perusta löydetään uusi variantti, Lambda-variantti (C.37)
3. joulukuuta Helsingin seudun toisen asteen oppilaitoksia siirtyi etäopetukseen pahentuneen koronavirustilanteen takia.
14. joulukuuta Iso-Britannia raportoi uudesta koronavariantista.
26. joulukuuta Ensimmäiset koronarokotteet saapuvat Suomeen.
Tammikuu 2021

1. tammikuuta Yhdysvalloissa 20 miljoonan tapauksen raja rikki.
Helmikuu 2021

17. helmikuuta Suomalaislaboratorio raportoi uudesta viruksen muunnoksesta (Fin-796H).
20. helmikuuta Argentiinassa terveysministeri Gines Gonzalez Garcia eroaa skandaalin myötä, annettuaan ystävilleen rokotuksia jonon ohi. Uusi-Seelanti aloittaa rokotukset.
22. helmikuuta Yhdysvalloissa kuolleiden määrä ylittää puolen miljoonan rajan. Presidentti Joe Biden, varapresidentti Kamala Harris ja heidän puolisonsa pitävät hiljaisen hetken. Joe Biden painottaa puheessaan määrän olevan enemmän kuin mitä ensimmäisessa ja toisessa maailmansodassa kuolleiden yhdysvaltalaisten määrä yhteensä. Britannia alkaa purkaa rajoituksia. Suomessa Etelä-Suomen hiihtolomaviikko alkaa, ja matkailijoiden pelätään levittävän tautia muualle Suomeen.
23. helmikuuta Astra Zeneca ilmoittaa pysytyvänsä toimittamaan alle puolet (n. 90 miljoonaa annosta) luvatusta määrästä EU:lle. Helsinki aloittaa 75-79 -vuotiaiden rokottamisen.
24. helmikuuta Suomessa rokotettujen määrä ylittää 300 000 rajan. Unkari ilmoittaa aloittavansa rokotukset kiinalaisrokotteella ensimmäisenä EU-maana.
25. helmikuuta Uudellamaalla astuu voimaan turvavälimääräys yli 10 hengen tiloissa.
26. helmikuuta Israel ilmoittaa rokottaneensa puolet väestöstään.
28. helmikuuta Yhdysvaltain elintarvike ja lääkevirasto FDA hyväksyy Johnson & Johnsonin koronarokotteen käyttöönoton.